MUNICIPIUL CURTEA DE ARGES 					
CONSILIUL LOCAL     						            										    
									 

                                                                      
HOTARARE  nr. 57 / 2012
pentru aprobarea Regulamentului privind masurile de crestere 
a calitatii arhitectural – ambientale a cladirilor



	Consiliul Local al Municipiului Curtea de Arges:
	Avand in vedere:
· Referatul Directiei arhitect sef nr. 17910 / 24.07.2012;
· Prevederile  Legii nr. 50 / 1991 privind autorizarea lucrarilor de constructii;
· [bookmark: _GoBack]Dispozitiilor Legii nr. 350 / 2001 privind amenajarea teritoriului si urbanismul;
· Legea nr. 153 / 2011 privind masurile de crestere a calitatii arhitectural – ambientale a cladirilor;
· Avizul Comisiei de urbanism.
	In temeiul art. 45 alin. 2 din Legea nr. 215 / 2001

hotaraste :


	Articol unic :  Se aproba Regulamentul privind masurile de crestere a calitatii arhitectural – ambientale a cladirilor, conform anexei.
	




Presedinte de sedinta			               Secretar Municipiu
  PANTURESCU CONSTANTIN		                 CHIRCA RADU




Curtea de Argeş  - 31 iulie 2012 




REGULAMENT


Privind masurile de crestere a calitatii arhitectural-ambientale a cladirilor.



In conformitate cu prevederile :
· Legea 153/2011 privind masuri de crestere a calitatii architectural ambientale a cladirilor;
· Legea 50/1991 privind autorizarea executarii Iucrarilor de constructii actualizata si republicata cu modificarile si completarile ulterioare;
· Ordinul nr. 839/2009 pentru aprobarea Normelor metodologice de aplicare a Legii 50/1991 privind autorizarea executarii lucrarilor de constructii;
· Legea 422/2001 privind protejarea monumentelor istorice.



Dispozitii generale

Art.1 Deţinătorii de orice fel ai clădirilor care, prin nivelul de degradare a sistemului de închidere perimetrală, pun în pericol sănătatea, viaţa, integritatea fizică şi siguranţa populaţiei şi/sau afectează calitatea mediului înconjurător, a cadrului urban construit şi a spaţiilor publice urbane, în temeiul şi cu respectarea legislaţiei în vigoare privind calitatea în construcţii şi a Legii nr.153/2011, sunt obligaţi ca, din proprie iniţiativă, să ia măsuri de realizare a lucrărilor de intervenţie pentru reabilitarea structural-arhitecturală a anvelopei clădirilor.
Art.2 Autoritatile administratiei publice locale au obligatia de a identifica si inventaria cladirile ce afecteaza calitatea cadrului urban construit precum si pe detinatorii acestora, stabilind zonele de actiune si modul de interventie elaborate in conditiile prezentului regulament, avizate din punct de vedere urbanistic, estetic si arhitectural de Comisia de urbanism si amenajarea teritoriului.
Art.3 In situatia in care detinatorii cladirilor prevazuta la art. 1 nu iau masuri de realizare a lucrarilor de interventii pentru reabilitarea arhitecturala a anvelopei cladirilor, autoritatile administratiei publice locale notifica acestora obligatiile ce le revin in conditiile prezentului regulament.	
Art.4 Sunt exceptate de la aplicarea prezentului regulament :
a)clădirile expertizate tehnic şi încadrate, în condiţiile legii, în clasa I de risc seismic şi pentru care proprietarii - persoane fizice şi juridice - sunt obligaţi să acţioneze pentru proiectarea şi executarea lucrărilor de intervenţie privind reducerea riscului seismic al clădirilor;
b)clădirile reabilitate termic sau în curs de reabilitare la data intrării în vigoare a Legii nr. 153/2011, precum şi blocurile de locuinţe înscrise în programe locale multianuale pentru executarea lucrărilor de reabilitare termică, în condiţiile legislaţiei în vigoare privind creşterea performanţei energetice a blocurilor de locuinţe;
c)clădirile şi ansamblurile clasate sau în curs de clasare, în condiţiile legii, ca monumente istorice.



CAPITOLUL I

Lucrari de interventie

Art.5 Lucrările de intervenţie privind reabilitarea structural-arhitecturală a anvelopei clădirilor se stabilesc prin proiectul tehnic elaborat de colective tehnice de specialitate coordonate de un arhitect cu drept de semnătură şi se verifica de catre verificatori de proiecte atestati, ele pot consta, după caz, în:
a)lucrări de reparare/refacere a zidăriilor/pereţilor exteriori;
b)lucrări de reparare/refacere a finisajelor exterioare, precum tencuieli, zugrăveli, vopsitorii, placaje şi altele asemenea;
c)lucrări de reparare/refacere a sistemului de acoperire;
d)lucrări de reparare/refacere a tâmplăriei exterioare şi a elementelor exterioare funcţionale, precum balcoane, logii, bovindouri, aticuri, cornişe şi altele asemenea;
e)lucrări de reparare/refacere a elementelor de plastică arhitecturală, precum brâuri, ancadramente, bosaje, profiluri şi altele asemenea;
f)lucrări de demontare a instalaţiilor şi echipamentelor montate aparent pe faţade/acoperiş, precum şi remontarea acestora după efectuarea lucrărilor de intervenţie.
Art.6 Odată cu lucrările prevăzute la art.5 se pot executa, după caz, şi lucrări de intervenţie justificate din punct de vedere tehnic prin proiect, precum:
a)lucrări de reparare/refacere a trotuarului de protecţie al clădirii;
b)lucrări de eliminare a igrasiei, precum şi de izolare a rosturilor;
c)alte lucrări de această natură, după caz.
[bookmark: do|caII|ar7|pa1]Art.7 Odată cu executarea lucrărilor de intervenţie prevăzute la art. 5, deţinătorii pot decide şi executarea lucrărilor de reabilitare termică a anvelopei clădirii, în condiţiile legislaţiei în vigoare privind creşterea performanţei energetice a clădirilor.




CAPITOLUL II

Etape generale pentru implementarea programului

Art.8 Etapele necesare elaborării şi implementării programului multianual sunt următoarele:
a)identificarea şi inventarierea clădirilor prevăzute la art.1, precum şi a deţinătorilor acestora(anexa 1);
b)stabilirea zonelor de acţiune prioritară(anexa 2) şi elaborarea regulamentelor de intervenţie, în baza strategiei de dezvoltare şi a planurilor de urbanism aprobate, precum şi stabilirea termenelor specifice pentru îndeplinirea măsurilor de creştere a calităţii arhitectural-ambientale a clădirilor, pentru fiecare categorie de zone de pe teritoriul localităţii;
c)notificarea de către primar a deţinătorilor clădirilor inventariate conform anexei 1 din Legea 153/2011, se transmite cu confirmare de primire;
d)decizia deţinătorului persoană juridică/asociaţie de proprietari luată prin hotărâre emisă în condiţiile legii ori, după caz, acordul scris al deţinătorului persoană fizică privind realizarea măsurilor notificate şi asigurarea sumelor necesare proiectării şi executării lucrărilor de intervenţie, acordul scris va fi insotit de nota tehnica de constatare elaborata in conditiile Legii nr.153/2011;
e)proiectarea lucrărilor de intervenţie;
f)executarea lucrărilor de intervenţie;
g)recepţia la terminarea lucrărilor de intervenţie;
h)recepţia finală, după expirarea perioadei de garanţie de bună execuţie de 5 ani de la data recepţiei la terminarea lucrărilor.
Art.9 Autorizaţia de construire se obţine, dacă lucrările de intervenţie modifică aspectul arhitectural al faţadelor şi/sau al sistemului de acoperire, stabilit prin proiectul iniţial de arhitectură existent la cartea tehnică a construcţiei, prin schimbarea formei, dimensiunilor, materialelor, cromaticii şi/sau ornamentaţiei existente.
Art.10 În situaţia în care, în condiţiile legii, lucrările de intervenţie pot fi executate fără autorizaţie de construire, acestea se realizează cu avizul tehnic prealabil al arhitectului-şef al municipiului, emis în baza proiectului tehnic şi detaliilor de execuţie, elaborate cu respectarea regulamentelor de intervenţie şi verificate în condiţiile legii, depuse de deţinător la autoritatea administraţiei publice locale competente.
[bookmark: do|caIII|ar10|pa1]Art.11 Deţinătorii notificaţi au obligaţia de a transmite primăriei hotărârea ori, după caz, acordul scris, prevăzute la art. 8, litera d, însoţit de nota tehnică de constatare elaborată în condiţiile Legi nr.153/2011, anexa 2, în termen de maximum 60 de zile de la data primirii notificării, precum şi de a înştiinţa primăria şi inspectoratul judeţean în construcţii cu privire la începerea executării lucrărilor de intervenţie, respectiv recepţia la terminarea acestora, în condiţiile legislaţiei în vigoare privind autorizarea executării lucrărilor de construcţii.
Art.12 Nota tehnică de constatare prevăzută la art. 8, litera d, al cărei conţinut-cadru este prevăzut în anexa nr. 2, din Legea nr.153/2011, se elaborează de către experţi tehnici atestaţi, în scopul stabilirii stării tehnice a clădirii din punctul de vedere al asigurării cerinţelor esenţiale de calitate a construcţiilor, în principal a cerinţelor esenţiale "rezistenţă mecanică şi stabilitate", "securitate la incendiu" şi "siguranţă în exploatare", prin aplicarea metodei de evaluare calitativă pe baza examinării directe, la faţa locului, a clădirii, conform reglementărilor tehnice în vigoare din domeniul construcţiilor.
Art.13 Termenul general prevăzut pentru executarea lucrărilor de intervenţie este de 12 luni de la data primirii de către deţinător a notificării transmise conform anexei 1 din Legea 153/2011. 
Art.14 La solicitarea scrisă a deţinătorului notificat, depusă la autoritatea administraţiei publice competente în termenul prevăzut la art. 11, ţinând seama de motivele invocate de acesta, precum şi de concluziile notei tehnice de constatare şi documentele tehnice prevăzute de Lege nr.153/2011 privind natura, complexitatea şi amploarea lucrărilor de intervenţie necesare, primarul poate aproba, prin acord scris, majorarea corespunzătoare a termenului general prevăzut la art. 13, dar nu mai mult de 6 luni, putând stabili şi termene intermediare de control al executării lucrărilor de intervenţie.
Art.15 Dacă lucrările de intervenţie necesare nu au fost executate sau au fost începute, dar nu au fost finalizate, în termenele notificate, precum şi în situaţia în care deţinătorii notificaţi refuză executarea lucrărilor de intervenţie în condiţiile şi la termenele notificate, primarul poate solicita consiliului local aprobarea executării de către autoritatea administraţiei publice locale a lucrărilor de intervenţie, în numele şi pe cheltuiala deţinătorilor notificaţi, în limita fondurilor aprobate anual cu această destinaţie în bugetul local, cu condiţia constituirii dreptului de creanţă şi a recuperării cheltuielilor de la deţinătorii notificaţi, în condiţiile legii, până la data recepţiei finale a lucrărilor de intervenţie executate.
Art.16 Listele de inventariere a clădirilor prevăzute la art. 2 şi a deţinătorilor acestora, precum şi stabilirea zonelor de acţiune prioritară se avizează de către Comisia locala de urbanism şi amenajarea teritoriului şi se aprobă, respectiv se actualizează ori de câte ori este necesar, prin hotărâri ale consiliului local, după caz.



CAPITOLUL III

Restrictii si permisivitatea referitoare la cromatica fatadelor

Art.17 Pentru realizarea fatadelor se vor utiliza culori in nuante deschise si neutre, aplicate in campuri care nu depasesc 90% din fatada.
Art.18 Culorile puternice se vor folosi doar in procent maxim de 10% pe elemente volumetrice distincte ale fatadei.
Art.19 Pentru realizarea fatadelor se vor utiliza combinatii din nuante diferite ale aceleiasi game cromatice, exceptie facand combinatiile cu alb. Se vor evita culorile stridente.
Art.20 Delimitarea culorilor sau nuantelor diferite se va realiza prin asize, sau la modificarea de planuri in campul aceleiasi fatade.
Art.21 Materialul si culorile tamplariei vor fi alese in concordanta cu cromatica fatadelor.
Art.22 Culoarea si materialul invelitorii, in cazul acoperirii cu sarpanta, recomandate, va fi rosie din tigla ceramica sau tigla beton. Culorile pot fi alese si in concordanta cu cromatica fatadelor si in functie de finisajele, sarpantele cladirilor invecinate.
Art.23 Fac exceptie de la prevederile articolelor 17÷22 cladirile situate in zonele ansamblurilor istorice, a zonelor de protectie pentru monumentele istorice a caror cromatica este aprobata potrivit legii de Comisia Directiei pentru Cultura si Culte.



CAPITOLUL IV

Obligatii si raspunderi

Art.24 Primaria prin institutia arhitectului sef are urmatoarele ob1igatii :
a)de a autoriza/aviza lucrari1e de interventie in conditiile legii;
b)de a monitoriza si controla modul de realizare a lucrarilor de interventie;
c)de a participa 1a receptia la terminarea lucrarilor.
Art.25 Detinatorii de constructii au urmatoarele obligatii:
a)contracteaza proiectarea si executarea lucrarilor de interventie, in conditiile legii ;
b)de a obtine autorizatia de construire/avizul pentru executarea lucrarilor de interventie cuprinse la capitolul I, art. 5, aliniatul a÷f;
c)de a respecta prevederile prezentului regulament;
d)de a organiza receptia la terminarea lucrarilor de interventie.



CAPITOLUL V

Sanctiuni

Art.26 Neindeplinirea sau indeplinirea necorespunzatoare a obligatiilor ce le revin detinatorilor, cu privire la realizarea lucrarilor de interventie pentru reabilitarea structural-edilitara a anvelopei cladirii, se constata de organul cu atributii de control privind disciplina in constructii, al autoritatii administratiei locale in limita competentelor care îi revin si se consemneaza in procesul verbal de constatare. 
Art.27 Constituie contraventii urmatoarele fapte si se sanctioneaza dupa cum urmeaza :
a)nerespectarea obligatiilor prevazute la art.25, litera c) cu amenzi de la 1.000 la 2.500 lei;
b)nerespectarea obligatiilor prevazute la art.25, litera b), pentru obtinere aviz, cu amenzi de la 1.000 la 2.500 lei;
c)nerespectarea obligatiilor prevazute la art.17÷22 cu amenzi de 500-2.000 Iei,
Art.28 Contraventiile se constata si se sanctioneaza de catre primar, arhitect sef sau personalul cu atributii privind disciplina in constructii.



CAPITOLUL VI

Dispozitii finale

Art.29 Pentru obtinerea avizului tehnic detinatorii vor depune o documentatie care va cuprinde: cerere, act de proprietate(copie legalizata), proiect tehnic si detalii de executie, verificate in conditiile legii, cu un memoriu detaliat privind fatadele cladirii, lucrarile de interventie care se doresc a fi executate, cromatica folosita.
Art.30 În situaţia prevăzută la art. 5, prin derogare de la prevederile legale in vigoare, detinatorii notificati beneficiaza de urmatoarele facilitati:
a)certificatul de urbanism şi autorizaţia de construire pentru executarea lucrărilor de intervenţie se eliberează, în regim de urgenţă, în cel mult 15 zile de la data înregistrării solicitării, cu scutire de taxă;
b)acordul primarului prevăzut la art. 14 se emite cu titlu gratuit, în cel mult 10 zile de la data înregistrării solicitării depuse la primărie de către deţinătorul notificat;
c)avizul tehnic prealabil prevăzut la art. 10 se emite cu titlu gratuit, în cel mult 15 zile de la înregistrarea documentaţiei tehnice depuse la primărie de către deţinătorul notificat;
d)scutirea de la virarea cotei de 0,7% şi a cotei de 0,1%, după caz, către Inspectoratul de Stat în Construcţii, precum şi a cotei de 0,5% către Casa Socială a Constructorului, din cheltuielile cu lucrările de intervenţie;
b)autorizaţia de construire se emite fără prezentarea extrasului de plan cadastral şi a extrasului de carte funciară de informare.
Art.31 Prezentul regulament intra in vigoare de la data adoptarii hotararii Consiliului Local.




























Anexa 2




Lista cladirilor identificate si inventariate conform Legii 153/2011


	Nr. crt.
	Adresa
	Proprietar
	Tip constructie
	Observatii

	1
	
In prezent in municipiul Curtea de Arges nu sunt cladiri cu sistemul de inchidere perimetrala degradat,  care sa necesite lucrari de interventie pentru reabilitarea structural-arhitecturala a anvelopei cladirii.

	3
	
	
	
	

	4
	
	
	
	

	5

